കാർനെഗിയേല മയേഴ്സി

തെക്കേ അമേരിക്കയിൽ  കണ്ടുവരുന്ന മഴുവാകുടുംബത്തിൽപ്പെട്ട ഒരിനം മീനാണ് കാർനെഗിയേല മയേഴ്സി (Carnegiella myersi). തെക്കേ അമേരിക്കൻ മീനുകളെ കുറിച്ച് പഠിച്ചിരുന്ന അമേരിക്കയിലെ സ്റ്റാൻഫോർഡ് സർവ്വകലാശാലയിലെ ഗവേഷകനായ ജോർജ്ജ് എസ്. മയർസിൻ്റെ പേരിൽ നിന്നാണ് ഈ മീനിൻ്റെ ശാസ്ത്രീയ നാമത്തിൻ്റെ ഉറവ്.

കാണപ്പെടുന്ന ഇടങ്ങൾ
വടക്കൻ തെക്കേ അമേരിക്കയിലെ നടീത്തടത്തിലുള്ള അരുവികളിലാണിവ കാണപ്പെടുന്നത്. ഇക്വഡോർ, കൊളംബിയ, പെറു, ബൊളീവിയ, ബ്രസീൽ എന്നീ രാജ്യങ്ങളിൽ നിന്ന് ഇവയെ കണ്ടുകിട്ടിയുണ്ട്.

വലുപ്പം
മഴുവാകുടുംബത്തിലെ ഏറ്റവും ചെറിയ അംഗമാണ് കണ്മഴുവ. മുഴുവളർച്ചയെത്തിയ കണ്മഴുവകൾക്ക് 2.2 സെ. മീ., അതായത് 0.9 ഇഞ്ച് വലുപ്പമേ ഉണ്ടാകാറുള്ളൂ.

അക്വേറിയങ്ങളിൽ
പൊതുവേ ശാന്തശീലരാണ്. സമാന വലുപ്പമുള്ളവയും അക്രമസ്വഭാവമില്ലാത്തവയുമായ മറ്റിനം മീനുകളുമായി പൊരുത്തപ്പെടാറുണ്ട്. ഇതേ കുടുംബത്തിലുള്ള മറ്റ് മീനുകളെ പോലെ ചാടുന്ന സ്വഭാവം ഉള്ളതുകൊണ്ട് മുകളടച്ച അക്വേറിയങ്ങളിൽ വേണം ഇവയെ വളർത്തുവാൻ.

അവലംബങ്ങൾ

പുറത്തേക്കുള്ള കണ്ണികൾ
 Fishbase
 FishGeeks

വർഗ്ഗം:തെക്കേ അമേരിക്കയിലെ ശുദ്ധജല മത്സ്യങ്ങൾ